Grinkiškio tvenkinys (Sarva)

Grinkiškio tvenkinys – tvenkinys Lietuvoje, Radviliškio rajone, Grinkiškio miestelio pietiniame pakraštyje. Sudarytas užtvenkus Sarvos upelį (Šušvės intakas) 0,08 km nuo jo įtekėjimo į Vaitiekūnų tvenkinį. Tvenkinio ilgis iš šiaurės rytų į pietvakarius – 0,36 km, plotis – iki 0,045 km. Altitudė 100,7 m. Ties tvenkinio viduriu skersai supiltas pylimas tvenkinį dalija į 2 maždaug vienodo dydžio dalis. Krantai aukštoki, rytuose apaugę medžiais. Aplinkui daugiausia plyti pievos, krūmai. Šiaurinėje pakrantėje įsikūrusi buvusio Grinkiškio dvaro sodyba su parku.

Šaltiniai 

Radviliškio rajono tvenkiniai
Grinkiškis